οι νεοι αθηναγορας απολλοδωρου πυρρος κλειτομαχο[υ] νεικοστρατος ν[ε]ικομαχου διογενης επιγενου στρατων ξενωνος ν[ε]ικηρατος ανδροκλεους ειπαν επει παραμονος αντιγονου αιρεθεις γυμνασιαρ[χος] εις το τριτον και πεντηκοστον ετος πολλην π[ροση]νεγκατο προθυμιαν [ε]ις [τ]ο προστατησαι της αρχης ευ[σχη]μονως εν τε τοις χορηγουμενοις απασιν εκτενη π[αρα]σκευαζων εαυτον και τας ηθισμενας τειμας γ----- τοις τε θεοις και ρωμαιοις ευεργεταις επαυξων π[ρονο]ουμενος δε και της ευταξιας της εν τωι τοπωι κ[αι κα]θολου στοχαζο[μ]ενος εμ πασι του πρεποντος ου τ[ην δα]πανην την προσηκουσαν παραλελοιπεν αλλα τ[ον] χρονον της αρχης -τησι -ας τιθεις το αλε[ιμμα δι]ατετελεκεν δικαιον δε εστιν τους φιλοδοξω προα[ιρε]σει χρωμενους των καθηκουσων τιμων τυνχανε[ιν] ινα και ετεροι θεωρουντες τας γινομενας τιμας υπο των νεων των ομοιων ζηλωται γινωνται εδοξεν τοις απο του γυμνασιου επαινεσαι τ[ε] τον παραμονον επι τηι προαιρεσει και στεφανωσ[αι] θαλλου στεφανωι και εικονι χαλκη και γραπτηι τ[ε]λειαι το δε ψηφισμα αναγραφεν ειστηλην λιθινη[ν] τεθηναι προφανες εν τωι γυμνασιωι χορηγηθε[ν]τος υπο των ταμιων κατα το παρον του τε εις τη[ν] γραπτην εικονα και στηλην αναλωματος. επεχειροτονηθη ετους και [υπ]ερβερταιου δεκατηι [ε] απιοντος.
Makedonia (Mygdonia) — Thessalonike — 95 BC
 95 BC